ब्लैक में 550 रुपए किलो बिक रही चाइनीज़ डोर
चाइनाडोरके कारण 26 दिसंबर को गांव वडाला बांगर के एक युवक प्रदीप कुमार पुत्र इंद्रजीत कुमार की गर्दन पर आठ टांके लगाने पड़े थे। प्रदीप कुमार मोटर साइकिल पर किसी काम से जा रहा था कि उसकी गर्दन में चाइना डोर फंस गई जिस कारण वह गंभीर जख्मीं हो गया था। इसके बावजूद लोग इसके इस्तेमाल से लोग अपने आप को रोक नहीं पा रहे। चाइना डोर मुनाफे का सौदा होने के कारण दुकानदार भी इसके बेचने का लालच नहीं छोड़ रहे हैं। इलाके के कई दुकानदारों ने अपने गोदामों में चाइना डोर स्टोर कर रखी है। इस डोर पर पाबंदी लगने के बाद दुकानदारों का मुनाफा और बढ़ गया है और अब इसकी बिक्री ब्लैक में करीब साढ़े पांच सौ रूपए किलो के हिसाब से हो रही है।
लोगों का कहना है कि डोर के खतरे जानते हुए भी मजबूरी में चाइना डोर खरीदनी पड़ती है, क्योंकि पारंपरिक डोर इसके सामने टिक नहीं पाती। लोग इस डोर को बेचने पर पाबंदी की बजाय इसके निर्माण पर रोक लगाए जाने की मांग कर रहे है।
शहर के अचलीगेट, धीरा मोहल्ला, माई भागों मंदिर के पास, सर्राफा बजार डेरा रोड इलाकों में इसकी बिक्री जारी है। हैरानी की बात है कि पतंग और डोर बेचने वाले इस गट्टू डोर को नहीं बेच रहे बल्कि अन्य सामान बेचने वाले दुकानदार इस डोर को बेच रहे हैं। ज्यादातर लोग अमृतसर से आर्डर पर गट्टू लेकर घर पर पहुंचा रहे हैं।
चाइनीज डोर गट्टू के खिलाफ एक साल पहले इलाके के लोगों ने एंटी गट्टू मंच का गठन किया था। इसके बाद संगठन की तरफ से पूरे शहर में लोगों को चाइनीज डोर के खिलाफ जागरूक करने के लिए प्रदर्शन किया था और प्रशासन को मांग पत्र दे कर चाइनीज डोर बेचने वालों के खिलाफ सख्त कार्रवाई करने के लिए कहा था। इसके बाद गट्टू की बिक्री पर पाबंदी तो लगी लेकिन चोरी-छिपे गट्टू ब्लैक में भी बिका था लेकिन इस बार एंटी गट्टू मंच और अन्य संगठनों की तरफ से इस बार अभी तक चाइना डोर का विरोध नहीं किया गया है। हालांकि पुलिस अपनी तरफ से गट्टू बेचने वालों पर सख्त कार्रवाई कर रही है।
एंटी गट्टू मंच के कार्यकर्त्ता चाइनीज डोर का िवरोध करते हुए। (फाइल फोटो)
लोग दृढ़ निश्चय से डोर का विरोध करें
Ãलालीकंसराज ने कहा कि हर साल यह डोर लोगों की मौत का कारण बन रही है, लेकिन इसके बावजूद लोग इस मोह नहीं त्याग रहे। दुकानदारों को भी बड़ा दिल दिखाते हुए डोर बेचनी बंद करनी चाहिए। पुलिस और प्रशासन के साथ लोगों को भी इसके इस्तेमाल के खिलाफ खुद उठना होगा। सब लोगों को दृढ़ निश्चय करना चाहिए कि वह अब इस डोर का इस्तेमाल नही करेंगे।
प्रशासन चाइनीज डोर को लेकर सख्ती करे
Ãधीरजकुंद्रा ने कहा कि भले ही हर साल प्रशासन इस डोर पर पाबंदी लगाता है, लेकिन पाबंदी का ज्यादा असर देखने में नहीं आता। पाबंदी का फायदा उठाकर दुकानदार महंगे दाम पर डोर बेच रहे हैं। लोगों को डोर से होने वाले हादसों से सबक लेना चाहिए ताकि मनोरंजन का यह साधन लोगों की मौत का सामान बन जाए। इसके साथ ही प्रशासन को और सख्ती दिखानी चाहिए।
bho_Deva hin_Deva hin_Deva hin_Deva hin_Deva hne_Deva hin_Deva hin_Deva mag_Deva hin_Deva